སྤྲུལ་སྐུ་བསྟན་འཛིན་བདེ་ལེགས་རིན་པོ་ཆེ་འཛིན་བཟུང་བཙོན་འཇུག་བྱས་པ་ནས་བཟུང་ཁོང་ཉིད་གློད་གྲོལ་གཏོང་དགོས་པའི་ལས་འགུལ་ཆེ་ཕྲ་རབས་དང་རིམ་པ་མང་པོ་ཞིག་བར་མ་ཆད་པར།འཛམ་གླིང་ཤར་ནུབ་ཀྱི་རྒྱལ་ཁབ་གང་མང་ཞིག་ཏུ་སྤེལ་སོང་བ་དང།འདི་ལ་བརྟེན་ནས་བཟང་ཕྱོགས་ཀྱི་འགྱུར་བ་གང་ཡང་མ་སོང་བར་མཐར་སྤྲུལ་སྐུ་བསྟན་འཛིན་བདེ་ལེགས་རིན་པོ་ཆེ་རྒྱ་གཞུང་གི་བཙོན་ཁང་དུ་སྐུ་གཤེགས་པ་རེད།གནད་དོན་འདིའི་ཐོག་ནས་བསམ་བློ་ཞིག་བཏང་ན་ང་ཚོའི་ལས་འགུལ་གྱི་ཁ་ཕྱོགས་དང།ལས་འགུལ་གྱི་ངོ་བོ།ལས་འགུལ་གྱི་ཤུགས་རྐྱེན་བཅས་གང་ཐད་ནས་བསྐྱར་ཞིབ་ཡག་པོ་ཞིག་མ་བྱས་ན།ཆབ་སྲིད་བཙོན་པ་མི་གཅིག་ཙམ་གློད་གྲོལ་གཏོང་ཐུབ་པའི་ནུས་པ་ཡང་མེད་པ་ནི་ཧ་ཅང་ངོ་གནོངས་དགོས་པ་ཞིག་ཏུ་གྱུར་ཡོད།རྒྱ་དམར་གཞུང་ལ་ངོ་ཚ་ཁྲེལ་གཞུང་དང།ཡ་རབས་བཟང་སྤྱོད་གཏན་ནས་མེད་པའི་ཐོགང་ཚོ་བཙན་བྱོལ་བོད་པའི་ལས་འགུལ་ལ་རྣོ་ངར་གང་ཡང་མེད་པ་གཉིས་གཞི་གཅིག་ཏུ་འཛོམས་ཡོང་དུས་ཡིད་ཆད་སྐྱེ་དགོས་ཞིག་ཏུ་གྱུར་འདུག